**Pakuotės lapelis: informacija vartotojui**

**Dexpanthenol-ratiopharm 5 % kremas**

Dekspantenolis

**Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.**

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.

1. Neišmeskite šio lapelio, nes vėl gali prireikti jį perskaityti.
2. Jeigu norite sužinoti daugiau arba pasitarti, kreipkitės į vaistininką.
3. Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
4. Jeigu per 7dienas Jūsų savijauta nepagerėjo arba net pablogėjo, kreipkitės į gydytoją.

**Apie ką rašoma šiame lapelyje?**

1. Kas yra Dexpanthenol-ratiopharm ir kam jis vartojamas

2. Kas žinotina prieš vartojant Dexpanthenol-ratiopharm

3. Kaip vartoti Dexpanthenol-ratiopharm

4. Galimas šalutinis poveikis

5. Kaip laikyti Dexpanthenol-ratiopharm

6. Pakuotės turinys ir kita informacija

## 1. Kas yra Dexpanthenol-ratiopharm ir kam jis vartojamas

Dexpanthenol-ratiopharm vartojamas paviršinių odos žaizdų gijimui lengvinti.

Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

## 2. Kas žinotina prieš vartojant Dexpanthenol-ratiopharm

## Dexpanthenol-ratiopharm vartoti negalima

Kremo negalima vartoti, jeigu yra alergija veikliajai medžiagai arba bet kuriai pagalbinei šio vaisto medžiagai (jos išvardytos 6 skyriuje).

**Įspėjimai ir atsargumo priemonės**

Vartojant Dexpanthenol-ratiopharm tarpvietei arba lyties organams tepti, dėl pagalbinės medžiagos minkštojo baltojo parafino, tuo pačiu metu naudojantis prezervatyvu, gali sumažėti prezervatyvo tamprumas ir naudojimo patikimumas.

**Vaikams ir paaugliams**

Duomenų nėra.

## Nėštumas ir žindymo laikotarpis

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Nėštumo ir žindymo laikotarpiu Dexpantenol-ratiopharm vartoti galima.

## Vairavimas ir mechanizmų valdymas

Dexpantenol-ratiopharm gebėjimo vairuoti ir valdyti mechanizmus neveikia.

Dexpanthenol-ratiopharm sudėtyje yra vilnų riebalų, cetilstearilo alkoholio ir kalio sorbato (E202)

## Šios pagalbinės medžiagos gali sukelti vietinių odos sudirginimo reakcijų (pvz., kontaktinį

## dermatitą).

## 3. Kaip vartoti Dexpanthenol-ratiopharm

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Vartojimo trukmė priklauso nuo ligos pobūdžio ir eigos.

Jei nepaskirta kitaip, Dexpanthenol-ratiopharm  reikia plonai užtepti ant pažeistų odos vietų vieną kartą ar kelis kartus per dieną.

Dexpanthenol-ratiopharm visada vartokite tiksliai taip, kaip nurodė gydytojas. Jeigu abejojate, kreipkitės į gydytoją arba vaistininką.

## 4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

*Retas (gali pasireikšti ne dažniau kaip 1 iš 1000 žmonių):* pasireiškia padidėjusio jautrumo reakcijos (pvz.: alerginės odos reakcijos, sudirginimas, odos uždegimas).

Jei minėtas šalutinis poveikis pasireiškia pirmą kartą arba pasunkėja simptomai, Dexpanthenol-ratiopharm vartojimą reikia nutraukti ir kreiptis į savo gydytoją.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

## 5. Kaip laikyti Dexpanthenol-ratiopharm

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 25 °C temperatūroje.

Atidarius tūbelę, kremas tinkamas vartoti ne ilgiau kaip 1 metus.

Ant dėžutės ir tūbelės po ,,Tinka iki”nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

### 6. Pakuotės turinys ir kita informacija

**Dexpanthenol-ratiopharm sudėtis**

- Veiklioji medžiaga yra dekspantenolis. 1 g kremo yra 50 mg dekspantenolio.

- Pagalbinės medžiagos yra kalio sorbatas (E202), vilnų riebalų alkoholio tepalas (cetostearilo alkoholis, vilnų riebalų alkoholis, minkštasis baltas parafinas), vilnų riebalai, minkštasis baltas parafinas, poliglicerilo-3 poliricinoleatas, vidutinės grandinės trigliceridai, natrio citratas, citrinų rūgšties monohidratas, išgrynintas vanduo.

**Dexpanthenol-ratiopharm išvaizda ir kiekis pakuotėje**

Dexpanthenol-ratiopharm yra šviesiai gelsvos spalvos kremas.

Vaistas tiekiamas tūbelėse po 35 g kremo.

**Registruotojas ir gamintojas**

**Registruotojas**

ratiopharm GmbH

Graf-Arco-Str. 3

89079 Ulm, Vokietija

**Gamintojas**

Merckle GmbH

Ludwig-Merckle-Str. 3

D-89143 Blaubeuren

Vokietija

Jeigu apie šį vaistą norite sužinoti daugiau, kreipkitės į vietinį registruotojo atstovą.

|  |
| --- |
| UAB „Sicor Biotech“  Molėtų pl. 5,  LT-08409 Vilnius  Tel. +370 5 266 02 03 |

**Šis pakuotės lapelis paskutinį kartą peržiūrėtas 2019-01-14.**

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje[http://www.vvkt.lt/](http://www.ema.europa.eu).